2)

Lisätään 73 b–73 g artikla seuraavasti: ”73 b artikla AAUjen myöntäminen ja merkitseminen rekisteriin 1. Keskusvalvojan on ennen Euroopan parlamentin ja neuvoston asetuksen (EU) N:o 525/2013 (6) 11 artiklan 3 kohdan mukaista poistotapahtumaa a) myönnettävä unionin rekisterin EU AAU -tilille AAUita määrä, joka vastaa neuvoston päätöksen (EU) 2015/1339 (7) mukaisesti määritettyä unionin sallittua määrää; b) siirrettävä välittömästi unionin rekisterissä EU AAU -tililtä päästökauppajärjestelmän AAU-tilille AAUita määrä, joka vastaa komission päätöksen 2010/634/EU (8) mukaisesti luotujen yleisten päästöoikeuksien määrää. 2. Kunkin kansallisen valvojan on viimeistään kolme kuukautta 31 artiklan mukaisesti tapahtuneen vuoden 2020 ESD-velvoitetilin sulkemisen jälkeen a) myönnettävä KP-rekisterissä olevalle osapuolen päästöoikeustilille AAUita määrä, joka vastaa kyseessä olevalle jäsenvaltiolle ratifiointipäätöksen mukaisesti määritettyä sallittua määrää; b) siirrettävä välittömästi osapuolen päästöoikeustililtä KP-rekisterissä olevalle ESD AAU -päästöoikeustilille sellainen määrä AAUita, joka vastaa AEAiden kokonaismäärää, joka puolestaan vastaa päätöksen N:o 406/2009/EY 3 artiklan 2 kohdan mukaista kyseisen jäsenvaltion kaikkien vuosien päästökiintiöiden yhteismäärää, kuten se on määritelty ennen asetuksen (EU) N:o 525/2013 27 artiklan 2 kohdan mukaisia muutoksia. 3. Keskusvalvojan on ennen 73 f kohdan mukaisen selvitysprosessin päättämistä varmistettava, että EUTL estää kaikki AAUilla tehtävät tapahtumat päästökauppajärjestelmän AAU-tililtä tai ESD AAU -tililtä lukuun ottamatta a) asetuksen 88 artiklan 2 kohdan mukaisesti ESD-mitätöintitilille siirrettyjen AEAiden määrää pienemmän tai vastaavan AAUiden määrän mitätöintiä tai siirtoa; b) sellaisen AAUiden määrän poistamista asetuksen (EU) N:o 525/2013 11 artiklan 3 kohdan mukaisesti, joka vastaa tämän asetuksen 31 artiklan 4 kohdan mukaisesti ESD-mitätöintitilille siirrettyjen AEAiden määrää, joka puolestaan vastaa tämän asetuksen 77 artiklan mukaisesti ESD-velvoitetilille kirjattujen kasvihuonekaasujen määrää; c) sellaisen AAUiden määrän mitätöintiä tai siirtämistä, joka on pienempi tai yhtä suuri kuin asetuksen 31 artiklan 4 kohdan mukaisesti ESD-mitätöintitilille siirrettyjen AEAiden määrä, joka ylittää 77 artiklan mukaisesti ESD-velvoitetilille kirjattujen kasvihuonekaasujen määrän; d) 73 f artiklan mukaisesti suoritettavan selvitysprosessin edellyttämiä siirtoja; e) AAUiden muuntamista ERUiksi edellyttäen, että muunnettavien AAUiden määrää vastaava määrä AEAita sekä niiden ERUjen määrä, joka tarvitaan asetuksen (EU) N:o 525/2013 10 artiklan 1 kohdassa tarkoitetun tuoton osuuden kattamiseksi, on siirretty ESD-velvoitetilille tämän asetuksen 31 artiklan 4 kohdan mukaisesti. 73 c artikla Yksiköiden siirtäminen ja käyttö 1. Keskusvalvojan on varmistettava, että EUTL estää 81 artiklan mukaisesti käytetyillä CEReillä, ERUilla, tCEReillä ja lCEReillä tehtävät tapahtumat, lukuun ottamatta seuraavia: a) 31 artiklan 3 kohdassa tarkoitetut yksiköiden siirrot unionin rekisterin ESD-velvoitetililtä kyseessä olevan jäsenvaltion KP-tilille; b) asetuksen (EU) N:o 525/2013 11 artiklassa tarkoitetut yksiköiden poistot; c) asetuksen (EU) N:o 525/2013 10 artiklan 1 kohdassa tarkoitetut yksiköiden siirrot ensimmäiseltä velvoitekaudelta toiselle velvoitekaudelle; 2. Kun yksiköt on siirretty ensimmäiseltä velvoitekaudelta toiselle velvoitekaudelle asetuksen (EU) N:o 525/2013 10 artiklan 1 kohdan mukaisesti, keskusvalvojan on varmistettava, että EUTL ei salli CERien, ERUjen, tCERien tai lCERien käyttöä tämän asetuksen 81 artiklan mukaisesti, elleivät kyseiset yksiköt ole voimassa Kioton pöytäkirjan toisella velvoitekaudella. 73 d artikla Yksiköiden mitätöiminen 1. Kun yksiköt on siirretty ensimmäiseltä velvoitekaudelta toiselle velvoitekaudelle asetuksen (EU) N:o 525/2013 10 artiklan 1 kohdan mukaisesti, keskusvalvojan on mitätöitävä kaikki CERit ja ERUt, jotka ovat vielä ilmailun palautustilillä. 2. Kun yksiköt on siirretty ensimmäiseltä velvoitekaudelta toiselle velvoitekaudelle asetuksen (EU) N:o 525/2013 10 artiklan 1 kohdan mukaisesti, keskusvalvojan on pyydettävä kansallisia valvojia mitätöimään Kioton pöytäkirjan ensimmäisellä velvoitekaudelle voimassa olleet CERit ja ERUt, jotka ovat olleet kansallisten valvojien hallinnoimilla ETS-tileillä unionin rekisterissä, tai mitätöimään ne. 73 e artikla Yksiköiden poistaminen Keskusvalvojan on poistettava AAUita EU:n aiemman kauden ylijäämävarastotililtä (PPSR) siinä määrin kuin direktiivin 2003/87/EY soveltamisalaan kuuluvat päästöt ylittävät ratifiointipäätöksen mukaisesti määritetyn sallitun määrän. 73 f artikla Yksiköiden siirtäminen seuraavalle velvoitekaudelle unionin rekisterissä Keskusvalvojan on siirrettävä ensimmäiseltä velvoitekaudelta toiselle velvoitekaudelle kaikki päästökauppajärjestelmän keskusselvitystilillä olevat AAUt sekä tämän asetuksen 73 a artiklan 4 kohdan mukaisesti asetuksen (EU) N:o 525/2013 10 artiklan 1 kohdan nojalla perustetulle EU:n PPSR-tilille siirretyt AAUt. 73 g artikla Selvitysprosessit 1. Keskusvalvojan on kuuden kuukauden kuluessa 31 artiklan mukaisesti tapahtuvan vuotta 2020 koskevan ESD-velvoitetilin sulkemisen jälkeen laskettava kullekin jäsenvaltiolle selvitysarvo vähentämällä vuosina 2013–2020 suoritetut jäsenvaltioiden väliset AEAiden nettosiirrot jäsenvaltioiden välisistä AEAiden nettohankinnoista. 2. Jos 1 kohdassa tarkoitettu jäsenvaltion selvitysarvo on negatiivinen, on kyseessä olevan kansallisen valvojan siirrettävä selvitysarvoa vastaava määrä AAUita jäsenvaltion ESD AAU -tililtä ESD-keskusselvitystilille. 3. Jos 1 kohdassa tarkoitettu jäsenvaltion selvitysarvo on positiivinen ja kun kaikki 2 kohdassa tarkoitetut siirrot on tehty, keskusvalvojan on siirrettävä selvitysarvoa vastaava määrä AAUita kyseessä olevan jäsenvaltion osapuolen päästöoikeustilille. 4. Ennen tämän artiklan 2 kohdassa tarkoitetun siirron tekemistä kyseessä olevan kansallisen valvojan on ensin siirrettävä asetuksen (EU) N:o 525/2013 10 artiklan 1 kohdan mukaisesti AAUita AAUiden ensimmäiseen kansainväliseen siirtoon sovellettavan tuoton osuuden mukaisesti. (6) Euroopan parlamentin ja neuvoston asetus (EU) N:o 525/2013, annettu 21 päivänä toukokuuta 2013, järjestelmästä kasvihuonekaasupäästöjen seuraamiseksi ja niistä raportoimiseksi sekä muista ilmastonmuutosta koskevista tiedoista raportoimiseksi kansallisella ja unionin tasolla sekä päätöksen N:o 280/2004/EY kumoamisesta (EUVL L 165, 18.6.2013, s. 13)." (7) Neuvoston päätös (EU) 2015/1339, annettu 13 päivänä heinäkuuta 2015, ilmastonmuutosta koskevan Yhdistyneiden kansakuntien puitesopimuksen Kioton pöytäkirjaan tehdyn Dohan muutoksen tekemisestä Euroopan unionin puolesta ja siihen perustuvien velvoitteiden yhteisestä täyttämisestä (EUVL L 207, 4.8.2015, s. 1)." (8) Komission päätös 2010/634/EU, annettu 22 päivänä lokakuuta 2010, EU:n päästökauppajärjestelmässä koko unionille vuotta 2013 varten myönnettävien päästöoikeuksien määrän mukauttamisesta ja komission päätöksen 2010/384/EU kumoamisesta (EUVL L 279, 23.10.2010, s. 34).”"